CELEX: 32017R1961
Language: hr
Date: 2017-08-02 00:00:00
Title: Delegirana uredba Komisije (EU) 2017/1961 оd 2. kolovoza 2017. o izmjeni Uredbe (EZ) br. 606/2009 u pogledu određenih enoloških postupaka

28.10.2017   
            
            
               HR
            
            
               Službeni list Europske unije
            
            
               L 279/25
            
         DELEGIRANA UREDBA KOMISIJE (EU) 2017/1961
   оd 2. kolovoza 2017.
   o izmjeni Uredbe (EZ) br. 606/2009 u pogledu određenih enoloških postupaka
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 75. stavak 2. i stavak 3. točku (g),
   budući da:
   
               (1)
            
            
               U skladu s člankom 3. Uredbe Komisije (EZ) br. 606/2009 (2) dopušteni enološki postupci utvrđeni su u Prilogu I. A toj uredbi. Međunarodna organizacija za vinogradarstvo i vinarstvo (OIV) donijela je 12 enoloških rezolucija koje su obuhvaćene Odlukom vijeća od 7. listopada 2016., među ostalim i o dvama novim enološkim postupcima koji se odnose na uporabu filtar-ploča od zeolita faujasita Y za adsorpciju haloanisola i obradu vina kalijevim poliaspartatom. Kako bi se uzeo u obzir tehnički napredak i proizvođačima Unije osigurale iste mogućnosti koje imaju proizvođači iz trećih zemalja, te bi nove enološke postupke trebalo odobriti u Uniji uz uvjete primjene koje je utvrdio OIV.
            
         
               (2)
            
            
               U skladu s člankom 80. stavkom 3. točkom (b) Uredbe (EU) br. 1308/2013, pri odobravanju enoloških postupaka za vino Komisija mora voditi računa o zaštiti zdravlja ljudi. Upotreba prehrambenih aditiva trebala bi biti u skladu s Uredbom (EZ) br. 1333/2008 Europskog parlamenta i Vijeća (3). Kalijev poliaspartat nije na popisu prehrambenih aditiva Unije odobrenih za uporabu u hrani utvrđenom u Prilogu II. Uredbi (EZ) br. 1333/2008. No, Prilog II. Uredbi (EZ) br. 1333/2008 nedavno je izmijenjen Uredbom Komisije (EU) 2017/1399 (4) kako bi kalijev poliaspartat bio uvršten na popis prehrambenih aditiva Unije. Stoga se obrada vina kalijevim poliaspartatom sada može odobriti u Uniji.
            
         
               (3)
            
            
               Uredbu (EZ) br. 606/2009 trebalo bi stoga na odgovarajući način izmijeniti,
            
         DONIJELA JE OVU UREDBU:
   Članak 1.
   Prilog I. A Uredbi (EZ) br. 606/2009 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sedmog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. kolovoza 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      (2)  Uredba Komisije (EZ) br. 606/2009 od 10. srpnja 2009. o utvrđivanju određenih detaljnih pravila za provedbu Uredbe Vijeća (EZ) br. 479/2008 u pogledu kategorija proizvoda od vinove loze, enoloških postupaka i primjenjivih ograničenja (SL L 193, 24.7.2009., str. 1.).
   
      (3)  Uredba (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (SL L 354, 31.12.2008., str. 16.).
   
      (4)  Uredba Komisije (EU) 2017/1399 od 28. srpnja 2017. o izmjeni Priloga II. Uredbi (EZ) br. 1333/2008 Europskog parlamenta i Vijeća i Priloga Uredbi Komisije (EU) br. 231/2012 u pogledu kalijeva poliaspartata (SL L 199, 29.7.2017., str. 8.).
   
      PRILOG
      Prilog I. A Uredbi (EZ) br. 606/2009 mijenja se kako slijedi:
      
                  1.
               
               
                  U tablici se dodaju sljedeći redci 57. i 58.:
                  
                              1.
                           
                           
                              2.
                           
                           
                              3.
                           
                        
                              Enološki postupak
                           
                           
                              Uvjeti primjene
                           
                           
                              Ograničenja uporabe
                           
                        
                              „57.
                           
                           
                              Uporaba filtar-ploča od zeolita faujasita Y za adsorpciju haloanisola
                           
                           
                              Uz uvjete iz Dodatka 23.
                           
                           
                               
                           
                        
                              58.
                           
                           
                              Obrada vina kalijevim poliaspartatom
                           
                           
                              Pod uvjetima iz Dodatka 24.
                           
                           
                              Najviše 10 g/hl”
                           
                        
            
                  2.
               
               
                  Dodaju se sljedeći dodaci 23. i 24.:„
                     Dodatak 23.
                     
                        Zahtjevi za uporabu filtar-ploča od zeolita faujasita Y
                     
                     Filtar-ploče od zeolita faujasita Y tijekom filtriranja upotrebljavaju se radi smanjivanja koncentracije haloanisola, koji su odgovorni za neprirodan okus vina, ispod praga osjetilnog opažanja.
                     
                        Propisi:
                     
                     
                                 (a)
                              
                              
                                 postupak bi trebalo provoditi na pročišćenom vinu;
                              
                           
                                 (b)
                              
                              
                                 prije filtriranja filtar-ploče trebalo bi očistiti i dezinficirati;
                              
                           
                                 (c)
                              
                              
                                 primjena zeolita faujasita Y trebala bi biti u skladu s propisima Međunarodnog enološkog kodeksa.
                              
                           
                  
                     Dodatak 24.
                     
                        Zahtjevi za obradu vina kalijevim poliaspartatom
                     
                     Kalijev poliaspart dodaje se vinu radi doprinosa stabilizaciji vina na tartarate.
                     
                        Propisi:
                     
                     
                                 (a)
                              
                              
                                 optimalna doza kalijeva poliaspartata koji se upotrebljava za stabilizaciju vina, uključujući ona s visokim stupnjem nestabilnosti na tartarate, ne smije biti veća od 10 g/hL. U većim se dozama stabilizirajući učinak kalijeva poliaspartata ne poboljšava, a u nekim bi se slučajevima mogla izazvati veća zamućenost vina;
                              
                           
                                 (b)
                              
                              
                                 za crna vina s velikom koloidnom nestabilnošću preporučuje se prethodna obrada bentonitom;
                              
                           
                                 (c)
                              
                              
                                 primjena kalijeva poliaspartata trebala bi biti u skladu s propisima Međunarodnog enološkog kodeksa.
                              
                           ”